APSTIPRINĀTS
Izsoles rīkošanas komisijas 2026.gada 10.novembra protokols Nr. 1/2026
SIA “Jelgavas klīnika” reģistrācijas Nr. 41703007095, adrese: Sudrabu Edžus iela 10, Jelgava, LV-3001
RAKSTISKĀS IZSOLES NOLIKUMS
Par tiesībām nomāt nekustamo īpašumu: Sudrabu Edžus ielā 10, Jelgava, LV-3001, Sabiedrība ar ierobežotu atbildību „Jelgavas klīnika”, būves kadastra apzīmējums: 09000010354001, 1.stāva telpas Nr. 108 ar kopējo platību 15.5 m².
1. Vispārīgie noteikumi
1.1. Izsoles organizētājs un iznomātājs SIA „Jelgavas klīnika”, reģistrācijas Nr.41703007095, juridiskā adrese: Sudrabu Edžus iela 10, Jelgava, LV-3001. tālrunis - +371 63084501. Kontaktpersona: Mārīte Vilcāne, telefona Nr.+371 63084501, e-pasts: marite.vilcane@jelgavasklinika.lv
1.2. Izsoli rīko un organizē  SIA „Jelgavas klīnika” valdes locekles norīkotās telpu nomas izsoles komisija (turpmāk - Komisija), 15.10.2026. rīkojuma Nr.1.1-07.1/31.
1.3. Izsoles mērķis ir iznomāt nekustamo īpašumu ar augstāko nomas maksu.
1.4. Izsoles veids: rakstiska izsole ar visaugstāko cenu. Pirmā izsole. 
2. Izsoles priekšmets
2.1. telpu noma, kas sastāv no: nekustamā īpašuma Sudrabu Edžus ielā 10, Jelgavā, LV-3001, 1.stāvā, telpa Nr. 108 ar kopējo platību 15.5 m² (turpmāk - Telpas).
3. Nomas objekta iznomāšanas nosacījumi 
3.1. Tiek izsolītas nolikuma 2.1.punktā norādītā nomas objekta nomas tiesības un noteikts paredzētais nomas objekta izmantošanas mērķis – bioloģisko paraugu pieņemšanas un noņemšanas punkts.
3.2. Iznomāšanas termiņš – 5 (pieci) gadi.
3.3. Izsoles nosacītā nomas maksa jeb sākumcena mēnesī ir 1200.00 EUR (viens tūkstotis divi simti euro, 00 centi) bez pievienotās vērtības nodokļa, ar likmes soli 100.00 EUR (simts euro).
3.4. Pirms nomas objekta lietošanas tam paredzētajam mērķim, uzvarējušam pretendentam patstāvīgi par saviem līdzekļiem jānodrošina visa veida atzinumu un atļauju saņemšanu valsts, pašvaldību iestādēs un citās uzņēmējdarbības nozari uzraugošajās institūcijās par nomas objekta gatavību uzņēmējdarbības veikšanai.
3.5. Iznomātājam ir tiesības uzteikt nomas līgumu, brīdinot nomnieku trīs mēnešus iepriekš, ja nekustamais īpašums būs nepieciešams sabiedrisko vajadzību nodrošināšanai, normatīvajos aktos noteikto publisko funkciju veikšanai, ja iznomātājs beidz savu saimniecisko darbību nekustamajā īpašumā vai ēkā paredzēti būtiski remonta darbi, kuru dēļ iznomātājam nebūs vairs iespējams nodrošināt nomniekam Telpas, neatlīdzinot nomnieka zaudējumus, kas saistīti ar līguma pirmstermiņa izbeigšanu.
3.6. Nomnieks par saviem līdzekļiem nodrošina Telpu uzturēšanu atbilstoši normatīvo aktu prasībām. Līguma darbības laikā nomnieka pienākums ir veikt nepieciešamās darbības, lai Telpu tehniskais stāvoklis nepasliktinātos.
3.7. Nomas tiesību piešķiršana ir saistīta ar nomnieka pienākumu veikt Telpu remontu par saviem līdzekļiem, saskaņojot apjomus ar iznomātāju.
3.8. Nomniekam nav tiesību, bez saskaņošanas ar Iznomātāju nodot Telpas apakšnomā.
3.9. Nomnieks nodrošina Telpu uzturēšanu atbilstoši normatīvo aktu prasībām.

4. Informācijas publicēšanas kārtība 
4.1. Sludinājums par nomas tiesību izsoli un nolikums tiek publicēts Iznomātāja mājaslapā https://jelgavasklinika.lv/izsoles/ un VAS “Valsts nekustamie īpašumi” mājas lapā www.vni.lv. 
4.2. Ar izsoles noteikumiem pretendents var iepazīties mājaslapā https://jelgavasklinika.lv/izsoles/ un VAS “Valsts nekustamie īpašumi” mājas lapā www.vni.lv. 
4.3. Neskaidros jautājumus pretendents var noskaidrot zvanot nolikuma 1.1.apakšpunktā norādītājai kontaktpersonai.
4.4. Ar nomas objektu pretendents var iepazīties, iepriekš piesakoties pa e-pastu info@jelgavasklinika.lv un/vai tālruni +371 63084501.
5. Izsoles pretendents un iesniedzamie dokumenti 
5.1. Nomas tiesību pretendenti var būt personas vai personālsabiedrības, kas atbilst šādām prasībām:
5.1.1. kuras saskaņā ar spēkā esošajiem normatīvajiem aktiem var iegūt nomā Īpašumu, veic komercdarbību vai saimniecisko darbību un kuras nolikumā noteiktajā termiņā un kārtībā iesniegušas pieteikumu dalībai izsolē. Persona uzskatāma par nomas tiesību pretendentu ar brīdi, kad Komisija ir saņēmusi nomas tiesību pretendenta pieteikumu un tas ir reģistrēts nolikumā noteiktajā kārtībā;

5.1.2. Pretendentam nav nodokļu parādu;

5.1.3. Pretendents veic normatīvajos aktos noteiktajā kārtībā reģistrētu komercdarbību veselības aprūpes jomā, sniedzot medicīnas laboratorijas pakalpojumus. Pretendentam, atbilstoši normatīvo aktu prasībām, ir tiesības sniegt valsts apmaksātos laboratorijas veselības aprūpes pakalpojumus.

5.2. Pretendenti līdz 2026. gada 30.novembrim katru darba dienu no plkst. 8.00 līdz 12.00, Sudrabu Edžus iela 10, Jelgava, LV-3001,  kabinetā NR 411 iesniedz personīgi vai nosūtot pa pastu (pasta sūtījumam jābūt nogādātam šajā punktā norādītajā adresē līdz šajā punktā norādītājam termiņam un par to pilnu atbildību uzņemas iesniedzējs) pieteikumu (nolikuma 1. pielikums).
5.3. Pieteikums jāiesniedz slēgtā aploksnē ar norādi: “Pieteikums rakstiskai izsolei “Par tiesībām nomāt telpas Sudrabu Edžus ielā 10, Jelgava, LV-3001, Sabiedrība ar ierobežotu atbildību „Jelgavas klīnika”, būves kadastra apzīmējums: 09000010354001, 1.stāva telpas Nr. 108 ar kopējo platību 15.5 m², ar norādi ” Neatvērt” līdz 2026.gada 30.novembrim plkst. 13:30”, papildus uz aploksnes norādot pretendenta nosaukumu, rekvizītus un e-pastu.
5.4. Visi pēc nolikuma 5.2.apakšpunktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
5.5. Visas izmaksas, kas saistītas ar pieteikumu sagatavošanu, sedz nomas tiesību pretendents. 
5.6. Nomas tiesību pretendents var iesniegt tikai vienu pieteikuma variantu. Nomas tiesību pretendentu iesniegtie dokumenti netiek atdoti atpakaļ.
5.7. Saņemot pieteikumus, tos reģistrē izsoles pieteikumu iesniegšanas reģistrācijas lapā iesniegšanas secībā, norādot saņemšanas datumu un laiku, kā arī nomas tiesību pretendentu. Pieteikumu glabā slēgtā aploksnē līdz izsoles sākumam.
5.8. Informācija par reģistrētiem nomas tiesību pretendentiem un to skaitu netiek izpausta līdz pieteikumu atvēršanas sanāksmei.

6. Pretendenta pieteikumu atvēršana 
6.1. Rakstiskās izsoles piedāvājumu atvēršanas sanāksme notiks 2026. gada 30.novembrī plkst. 13:30, kab. NR.409 Sudrabu Edžus ielā 10, Jelgavā, LV-3001.

6.2. Piedāvājumu atvēršanas sanāksme ir atklāta un tajā var piedalīties jebkurš nomas tiesību pretendents.
6.3. Komisija pieteikumu atvēršanas norisi, pretendentu atlases un piedāvājumu vērtēšanas norisi, kā arī pieņemtos lēmumus protokolē.
6.4. Pretendentu pieteikumus komisija atver to iesniegšanas secībā, nosauc pretendentu, pieteikuma iesniegšanas datumu un laiku, kā arī nomas tiesību pretendenta piedāvāto nomas maksas apmēru un parakstās uz pieteikuma (parakstās arī pārējie komisijas locekļi).
6.5. Komisija izskata pretendenta pieteikuma atbilstību izsoles noteikumu prasībām.
6.6. Lai noskaidrotu nomas tiesību Pretendenta atbilstību Nolikuma 5.1.2. apakšpunktam, Komisija iegūs informāciju no publiskās e-izziņu datu bāzes www.vid.gov.lv.
6.7. Ja nepieciešams papildu laiks, lai izvērtētu pieteikumu un nomas tiesību pretendentu atbilstību noteikumu prasībām un publicētajiem iznomāšanas nosacījumiem, pēc pieteikumu atvēršanas paziņo laiku un vietu, kad tiks paziņoti rakstiskās izsoles rezultāti. Ja papildu izvērtējums nav nepieciešams, pēc visu pieteikumu atvēršanas paziņo, ka rakstiskā izsole pabeigta, kā arī nosauc visaugstāko nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Rakstiskās izsoles rezultātu paziņošanu protokolē.
6.8. Ja komisija jebkurā pieteikuma vērtēšanas stadijā secina, ka kāda pretendenta pieteikums nav atbilstošs nolikuma prasībām, tas tiek izslēgts no tālākas vērtēšanas. Komisija pieņem lēmumu par nomas tiesību pretendenta izslēgšanu no dalības rakstiskā izsolē, to atspoguļojot protokolā, šādos gadījumos:
6.8.1. ja pieteikums nav noformēts atbilstoši noteikuma 5.3. punkta prasībām vai pieteikumā iztrūkst prasītā informācija:
6.8.2. ja piedāvātais nomas maksas apmērs ir mazāks par noteikumu 3.3. punktā noteikto nosacīto nomas maksu;
6.8.3. ja pretendents ir iesniedzis nepatiesu informāciju;
6.8.4. ja pieteikumu ir parakstījusi persona bez pretendenta pārstāvības tiesībām;
6.8.5. ja pret pretendentu ir ierosināta maksātnespēja, pretendents atrodas likvidācijas stadijā, pretendenta saimnieciskā darbība ir apturēta vai izbeigta.
6.9. Ja izsolei iesniegti divi vai vairāki pretendentu piedāvājumi ar vienādu augstāko nomas maksu un pretendenti vai viņu pārstāvji piedalās pieteikumu atvēršanā, komisija turpina izsoli, pieņemot rakstiskus piedāvājumus no tiem pretendentiem, kuri piedāvājuši vienādu nomas maksu, un organizē pieteikumu tūlītēju atvēršanu. Ja kāds no pretendentiem, kuri piedāvājuši vienādu augstāko nomas maksu nepiedalās izsolē, komisija rakstiski lūdz pretendentiem, kuri piedāvājuši vienādu augstāko nomas maksu, iesniegt savu piedāvājumu rakstveidā, nosakot piedāvājumu iesniegšanas un atvēršanas datumu, laiku, vietu un kārtību.
6.10. Ja neviens no pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu saskaņā ar noteikumu 6.9. punktu, komisija pieteikumu iesniegšanas secībā rakstiski piedāvā šiem pretendentiem slēgt nomas līgumu atbilstoši to piedāvātajai nomas maksai.
6.11. Komisija pieteikumā ietverto informāciju izmanto tikai izsoles rezultātu noteikšanai un līgumu slēgšanai. Pieteikumā ietvertās informācijas izmantošanai citiem mērķiem nepieciešama pretendenta piekrišana. 

7. Lēmums par izsoles uzvarētāju un nomas līguma slēgšanu 
7.1. Lēmums par izsoles rezultātu apstiprināšanu stājas spēkā dienā, kad lēmums par izsoles rezultātiem tiek publicēts mājaslapā https://jelgavasklinika.lv/izsoles/ un VAS “Valsts nekustamie īpašumi” mājas lapā www.vni.lv. 
7.2. Pamatojoties uz komisijas lēmumu, Iznomātājs nomas līgumu piedāvā slēgt pretendentiem atbilstoši izsoles protokolā sarindotajai pretendentu secībai. Pretendents 5 (piecu) darba dienu laikā pēc rakstiskās izsoles rezultātu paziņošanas paraksta un iesniedz Iznomātājam parakstītu nomas līgumu vai rakstiski paziņo par atteikumu parakstīt nomas līgumu. Ja iepriekšminētajā termiņā pretendents nomas līgumu neparaksta, iesniedzot vai neiesniedzot attiecīgu atteikumu, ir uzskatāms, ka pretendents no nomas līguma slēgšanas ir atteicies un šādā gadījumā komisija ir tiesīga par izsoles uzvarētāju atzīt nākamo pretendentu ar lielāko piedāvāto nomas maksu.
7.3. Izsole tiek uzskatīta par nenotikušu:
7.3.1. ja neviens pretendents nav iesniedzis pieteikumu;
7.3.2. ja piedāvājums ir zemāks par izsoles nosacīto nomas maksu;
7.3.3. ja neviens no pretendentiem, kurš ieguvis tiesības slēgt nomas līgumu, nenoslēdz to noteiktajā termiņā;
7.3.4. ja nomas tiesības iegūst persona, kurai nav bijušas tiesības piedalīties izsolē.

7.4. Komisijai ir tiesības pārtraukt izsoli, ja tiek iegūta informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu vai iznomājamās telpas kļūs nepieciešamas iznomātāja saimnieciskas darbības nodrošināšanai.
7.5. Komisija patur tiesības jebkurā brīdī pārtraukt izsoli, ja tā konstatē jebkādas nepilnības noteikumos.

Izsoles nolikumam pievienoti 4 (četri) pielikumi:

1. pielikums – pieteikuma veidlapa izsolei;

2. pielikums – nomas līguma projekts;

3. pielikums – telpu plāns;
4. pielikums – telpu nodošanas un pieņemšanas akts.

Izsoles komisijas priekšsēdētāja Mārīte Vilcāne
1. pielikums
PIETEIKUMS DALĪBAI IZSOLĒ
	Uzņēmuma nosaukums
	

	Reģistrācijas Nr.
	

	Juridiskā adrese
	

	Pretendenta pārstāvja vārds, uzvārds un personas kods (ja ir)
	

	Oficiālā elektroniskā adrese (ja ir aktivizēts tās konts), vai elektroniskā pasta adresi
	


Ar šī pieteikuma iesniegšanu piesaka savu dalību izsolē: Par tiesībām nomāt nekustamo īpašumu : Sudrabu Edžus ielā 10, Jelgava, LV-3001, Sabiedrība ar ierobežotu atbildību „Jelgavas klīnika” būves kadastra apzīmējums: 09000010354001, 1.stāva telpas Nr. 108 ar kopējo platību 15.5 m².  
Nomas laikā plānotās darbības nomas objektā, kā arī informāciju, kādas darbības plāno veikt objektā _____________________________________________________________________
Piedāvātā nomas maksa _______________________________________________________
Nomas tiesību pretendents, iesniedzot pieteikumu dalībai izsolē, iesniedz rakstveida apliecinājumu par piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzē.
Apliecinām, ka:
1. ir skaidras un saprotamas mūsu tiesības un pienākumi, kas ir noteikti nolikumā un normatīvajos aktos;
2. esam iepazinušies ar izsoles norises kārtību, tai skaitā pielikumiem, atzīstam to par pareizu, saprotamu un atbilstošu;
3. mums ir skaidras un saprotamas izsoles norises kārtībā noteiktās prasības piedāvājuma sagatavošanai, nomas līguma priekšmets, līguma noteikumi un izvirzītās prasības darbībai, līdz ar ko atzīstam, ka izsoles komisija ir nodrošinājusi mums iesniegt savu piedāvājumu izsolei;
4. piekrītam pildīt izsoles nolikumam pievienotajā nomas līguma projektā noteiktos pienākumus;
5. visas izsoles piedāvājumā sniegtās ziņas par pretendentu un tā piedāvājumu ir patiesas;
6. neesam ieinteresēti citu pretendentu šai izsolei iesniegtajos piedāvājumos;
7. plānotās darbības nomas objektā – bioloģiska materiāla pieņemšanas un noņemšanas  pakalpojumu sniegšana.
Pielikumā pievienoti šādi dokumenti: 
Paraksts:

(uzņēmuma (uzņēmējsabiedrības) vadītājs vai pilnvarotais pārstāvis)
2. pielikums
Līgums Nr.

Par telpu nomu

Jelgavā, 
Dokumenta datums ir pēdējā pievienotā elektroniskā paraksta 

un laika zīmoga datums
Sabiedrība ar ierobežotu atbildību JELGAVAS KLĪNIKA, reģistrācijas Nr. 41703007095, juridiskā adrese: Sudrabu Edžus iela 10, Jelgava, LV-3001, kuru saskaņā ar statūtiem pārstāv tās valdes locekle Zane Bedre, turpmāk – Iznomātājs, no vienas puses, un

[Nomnieka nosaukums / vārds, uzvārds], reģistrācijas Nr. / personas kods __________, juridiskā adrese / deklarētā adrese: __________, kuru saskaņā ar ______________ pārstāv tās _____________, turpmāk – Nomnieks, no otras puses,

abi kopā turpmāk – Puses, noslēdz šādu līgumu, turpmāk – Līgums.

1. Līguma priekšmets
1.1. Iznomātājs nodod un Nomnieks pieņem nomā Iznomātāja valdījumā esošā nekustamā īpašuma, kas atrodas adresē Sudrabu Edžus iela 10, Jelgava, telpas:
· telpas Nr.: 108;

· telpu platība: 15.5  m²;

· būves kadastra apzīmējums: 09000010354001;

· būves izmantošanas veids: ārstniecības vai veselības aprūpes iestāžu ēkas.

1.2. Telpu izvietojums un robežas norādītas Līguma 1. pielikumā (telpu plānā).
1.3. Telpu tehniskais un vizuālais stāvoklis, aprīkojums un nodotās atslēgas tiek fiksētas Pušu parakstītā telpu nodošanas un pieņemšanas aktā (Līguma 2. pielikums).
1.4. Iznomātājs apliecina, ka tam ir tiesisks pamats nodot telpas nomā.

2. Telpu izmantošanas mērķis
2.1. Nomnieks izmanto telpas tikai šādam mērķim: bioloģisko paraugu pieņemšanas un noņemšanas punkts.
2.2. Nomnieks apņemas izmantot telpas atbilstoši Līgumā noteiktajam mērķim, telpu lietošanas veidam un raksturam, ievērojot normatīvo aktu prasības.
2.3. Nomnieks nav tiesīgs bez iepriekšējas rakstiskas Iznomātāja piekrišanas mainīt telpu izmantošanas mērķi, lietošanas veidu vai raksturu.
2.4. Nomnieks nodrošina, ka telpu izmantošana nerada apdraudējumu personu dzīvībai, veselībai, drošībai, videi vai Iznomātāja īpašumam.
3. Nomas maksa un norēķinu kārtība
3.1. Nomas maksa par telpu izmantošanu ir EUR ______ (________ euro) mēnesī bez pievienotās vērtības nodokļa (PVN).
3.2. Nomas maksai tiek piemērots PVN normatīvajos aktos noteiktajā kārtībā.
3.3. Nomnieks maksā nomas maksu līdz katra mēneša ___. datumam, pamatojoties uz Iznomātāja izrakstītu rēķinu.
3.4. Ja Nomnieks kavē Līgumā noteikto maksājumu veikšanu, Nomnieks maksā Iznomātājam nokavējuma procentus 0,1 % apmērā no kavētās maksājuma summas par katru nokavēto dienu, bet ne vairāk kā 10 % no kavētās maksājuma summas.
3.5. Nokavējuma procentu samaksa neatbrīvo Nomnieku no pienākuma izpildīt attiecīgās maksājuma saistības.
4. Nomas maksas pārskatīšanas kārtība
4.1. Iznomātājam ir tiesības vienpusēji mainīt nomas maksas apmēru, nosūtot Nomniekam rakstisku paziņojumu, bez nepieciešamības izdarīt grozījumus Līgumā šādos gadījumos:
4.1.1. ja Centrālās statistikas pārvaldes publicētais patēriņa cenu indekss attiecībā pret pēdējo nomas maksas izmaiņas dienu pārsniedz 10 %, sākot ar otro nomas gadu;
4.1.2. ja normatīvajos aktos tiek no jauna ieviesti vai palielināti nodokļi vai nodevas, kas ietekmē nomas maksas apmēru. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
4.1.3. reizi gadā nākamajam nomas periodam, ja ir mainījušies Iznomātāja plānotie nomas objekta pārvaldīšanas izdevumi;
4.1.4. ja normatīvajos aktos paredzēts cits nomas maksas apmērs vai tās aprēķināšanas kārtība.
4.2. Ja nomas maksa tiek mainīta saskaņā ar Līguma 4.1. punktu, Iznomātājs rakstiski informē Nomnieku par izmaiņām un to pamatojumu.
4.3. Ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā pārskatīto nomas maksu.

5. Iznomātāja tiesības un pienākumi

5.1. Iznomātājam ir pienākums:
5.1.1. nodot Nomniekam telpas lietošanai Līgumā noteiktajā kārtībā;
5.1.2. nodrošināt Nomniekam iespēju netraucēti izmantot telpas atbilstoši Līgumā noteiktajam mērķim;
5.1.3. informēt Nomnieku par apstākļiem, kas var ietekmēt telpu izmantošanu;
5.1.4. nodrošināt ēkas un tās koplietošanas infrastruktūras uzturēšanu savas kompetences un normatīvajos aktos noteikto pienākumu ietvaros;
5.1.5. savlaicīgi informēt Nomnieku par plānotajiem remontdarbiem un citiem pasākumiem, kas var ietekmēt telpu izmantošanu.
5.2. Iznomātājam ir tiesības:
5.2.1. kontrolēt telpu izmantošanas atbilstību Līguma nosacījumiem;
5.2.2. iepriekš saskaņojot ar Nomnieku apmeklējuma laiku, apsekot telpas, pārbaudīt to tehnisko un sanitāro stāvokli, kā arī to izmantošanu atbilstoši Līguma mērķim;
5.2.3. pieprasīt Nomniekam novērst konstatētos Līguma vai normatīvo aktu pārkāpumus;
5.2.4. pieprasīt Nomniekam atlīdzināt zaudējumus, kas radušies Nomnieka vainas vai prettiesiskas rīcības dēļ;
5.2.5. izmantot citas Līgumā un normatīvajos aktos noteiktās tiesības.

6. Nomnieka tiesības un pienākumi

6.1. Nomniekam ir pienākums:
6.1.1. izmantot telpas tikai Līgumā noteiktajam mērķim;
6.1.2. savlaicīgi un pilnā apmērā veikt Līgumā paredzētos maksājumus;
6.1.3. uzturēt telpas kārtībā un ievērot sanitārās, ugunsdrošības, darba aizsardzības un citas normatīvo aktu prasības;
6.1.4. saudzīgi izturēties pret telpām, tajās esošo aprīkojumu un inventāru;
6.1.5. nekavējoties informēt Iznomātāju par telpās konstatētiem bojājumiem, avārijām vai citiem apstākļiem, kas var radīt kaitējumu telpām vai nekustamajam īpašumam;
6.1.6. bez nepamatotas kavēšanās novērst Nomnieka vainas dēļ radušos bojājumus vai atlīdzināt to novēršanas izmaksas;
6.1.7. neveikt telpu pārbūvi, pārplānošanu, inženierkomunikāciju pārveidošanu vai citus būvdarbus bez iepriekšējas rakstiskas Iznomātāja piekrišanas un nepieciešamo normatīvajos aktos paredzēto saskaņojumu saņemšanas;
6.1.8. nodrošināt Iznomātājam iespēju apsekot telpas Līgumā noteiktajā kārtībā;
6.1.9. pēc Līguma izbeigšanās atbrīvot telpas un nodot tās Iznomātājam atbilstoši Līguma nosacījumiem.

6.2. Nomniekam nav tiesību nodot telpas vai to daļu apakšnomā vai bezatlīdzības lietošanā trešajām personām bez Iznomātāja iepriekšējas rakstiskas piekrišanas un tikai tad, ja šādas tiesības pieļauj publicētie nomas nosacījumi un normatīvie akti.
6.3. Nomniekam nav tiesību prasīt nomas maksas samazinājumu vai atlīdzību par telpās veiktajiem uzlabojumiem, remontdarbiem vai citiem ieguldījumiem, ja vien Puses par to iepriekš nav rakstiski vienojušās.
6.4. Nomnieks ir atbildīgs par to personu rīcību, kuras Nomnieka uzdevumā vai ar viņa piekrišanu uzturas nomas objektā.

7. Telpu remonts, uzlabojumi un ieguldījumi
7.1. Nomnieks nav tiesīgs veikt telpu pārbūvi, uzlabojumus vai kapitālieguldījumus bez Iznomātāja iepriekšējas rakstiskas piekrišanas.
7.2. Ja Iznomātājs rakstiski saskaņo būvdarbu vai kapitālieguldījumu veikšanu, Puses pirms darbu uzsākšanas vienojas par darbu apjomu, izpildes termiņiem, izmaksu tāmi un nepieciešamo izdevumu atlīdzināšanas kārtību.
7.3. Ja tiek veikti būvdarbi, uz kuriem attiecināms Publiskas personas mantas iznomāšanas noteikumu 104. punkts, Nomnieks ievēro šajā punktā noteiktās prasības, tostarp par būves tehnisko apsekošanu, būvprojekta un tāmes saskaņošanu, būvdarbu garantijām un izpilddokumentācijas iesniegšanu.
7.4. Ja vien Puses nav rakstiski vienojušās citādi, Iznomātājs neatlīdzina Nomnieka veiktos ieguldījumus un izdevumus, izņemot normatīvajos aktos noteiktos gadījumus un Publiskas personas mantas iznomāšanas noteikumu 105.–108. punktā paredzēto kārtību.
7.5. Ja Nomniekam saskaņā ar normatīvajiem aktiem ir tiesības uz nepieciešamo un derīgo izdevumu atlīdzināšanu, Nomnieks iesniedz Iznomātājam attiecīgu iesniegumu un izdevumus apliecinošos dokumentus normatīvajos aktos noteiktajā termiņā.
8. Pušu atbildība

8.1. Puses ir atbildīgas par Līgumā noteikto saistību izpildi saskaņā ar Līgumu un Latvijas Republikā spēkā esošajiem normatīvajiem aktiem.
8.2. Nomnieks atlīdzina Iznomātājam zaudējumus, kas radušies Nomnieka vai tā pilnvaroto personu prettiesiskas darbības vai bezdarbības rezultātā.
8.3. Nomnieks nav atbildīgs par telpu dabisko nolietojumu, kas radies, telpas izmantojot atbilstoši to paredzētajam mērķim.
8.4. Puses nav atbildīgas par saistību neizpildi, ja tā radusies nepārvaramas varas vai ārkārtēju apstākļu dēļ, kurus attiecīgā Puse nevarēja paredzēt vai novērst.
8.5. Puse, kurai radušies šādi apstākļi, nekavējoties rakstiski informē otru Pusi.

9. Līguma termiņš un izbeigšana
9.1. Līgums stājas spēkā tā parakstīšanas dienā un ir spēkā līdz 2031. gada ___. __________.
9.2. Telpas tiek nodotas Nomniekam, Pusēm parakstot telpu nodošanas un pieņemšanas aktu.
9.3. Līgumu var izbeigt:
9.3.1. Pusēm savstarpēji rakstiski vienojoties;
9.3.2. beidzoties Līguma termiņam;
9.3.3. pēc Nomnieka iniciatīvas, rakstiski informējot Iznomātāju vismaz vienu mēnesi iepriekš;
9.3.4. citos Līgumā un normatīvajos aktos noteiktajos gadījumos.
9.4. Iznomātājam ir tiesības vienpusēji atkāpties no Līguma, rakstiski informējot Nomnieku 30 (trīsdemit) dienas iepriekš, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus nomas objektam, ja:
9.4.1. Nomnieka darbības dēļ tiek bojāts nomas objekts;
9.4.2. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu, ja maksājumu aprēķina periods ir viens mēnesis;
9.4.3. Nomnieks bez Iznomātāja piekrišanas nodod nomas objektu apakšnomā, ja šādas tiesības nav paredzētas publicētajos nomas nosacījumos;
9.4.4. Nomnieks pārkāpj citus būtiskus Līguma nosacījumus, tai skaitā neveic saskaņotos kapitālieguldījumus vai neveic tos noteiktajos termiņos;
9.4.5. Nomnieks izmanto telpas neatbilstoši Līgumā noteiktajam izmantošanas mērķim, lietošanas veidam vai raksturam.
9.5. Iznomātājam ir tiesības vienpusēji atkāpties no Līguma, rakstiski informējot Nomnieku trīs mēnešus iepriekš, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja nomas objekts nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai, izņemot normatīvajos aktos paredzētos gadījumus, kad šādas tiesības nav piemērojamas.
9.6. Nomniekam ir pienākums līdz Līguma izbeigšanas dienai norēķināties par nomu un visiem ar telpu izmantošanu saistītajiem maksājumiem.
9.7. Līguma izbeigšana neatbrīvo Puses no pienākuma izpildīt saistības, kas radušās Līguma darbības laikā.

10. Telpu nodošana pēc Līguma izbeigšanās
10.1. Beidzoties Līguma termiņam vai izbeidzot Līgumu pirms termiņa, Nomnieks nodod telpas Iznomātājam ne vēlāk kā Līguma izbeigšanas dienā, ja Puses nav rakstiski vienojušās citādi.
10.2. Telpas tiek nodotas, Pusēm parakstot telpu nodošanas un pieņemšanas aktu.
10.3. Nomniekam ir pienākums nodot telpas tādā stāvoklī, kādā tās tika saņemtas, ņemot vērā dabisko nolietojumu, un atbrīvotas no Nomniekam piederošām mantām.
10.4. Ja, nododot telpas, tiek konstatēti bojājumi, kas pārsniedz dabisko nolietojumu un radušies Nomnieka vainas dēļ, Nomnieks atlīdzina Iznomātājam to novēršanas izmaksas.
10.5. Telpu nodošana neatbrīvo Nomnieku no pienākuma veikt visus Līgumā paredzētos maksājumus, kas attiecas uz Līguma darbības periodu.
11. Strīdu izšķiršanas kārtība
11.1. Visus strīdus un domstarpības, kas rodas saistībā ar Līguma izpildi, Puses vispirms risina savstarpēju pārrunu ceļā.
11.2. Ja Puses nevar panākt vienošanos 30 (trīsdesmit) dienu laikā, strīds tiek izšķirts Latvijas Republikas normatīvajos aktos noteiktajā kārtībā Latvijas Republikas tiesā.
11.3. Līgumam un no tā izrietošajām tiesiskajām attiecībām piemērojami Latvijas Republikas normatīvie akti.
12. Noslēguma noteikumi
12.1. Līguma grozījumi un papildinājumi ir spēkā tikai tad, ja tie noformēti rakstiski un tos parakstījušas abas Puses, izņemot Līgumā un normatīvajos aktos paredzētos gadījumus, kad izmaiņas var veikt ar vienpusēju paziņojumu.
12.2. Līguma pielikumi ir tā neatņemama sastāvdaļa.
12.3. Ja kāds no Līguma noteikumiem kļūst spēkā neesošs, tas neietekmē pārējo Līguma noteikumu spēkā esamību.
12.4. Ja Puses Līgumu paraksta pašrocīgi papīra formā, tad Līgums tiek noslēgts divos eksemplāros ar vienādu juridisku spēku, no kuriem viens glabājas pie Iznomātāja, bet otrs – pie Nomnieka. Ja Puses Līgumu paraksta ar drošu elektronisko parakstu, kurš satur laika zīmogu, tad Līguma parakstīšanas datums ir pēdējā pievienotā droša elektroniskā paraksta laika zīmoga datums, un Puse, kura pēdējā paraksta Līgumu, nosūta Līgumu uz Līgumā norādīto otras Puses e-pasta adresi.
12.5. Puses apliecina, ka ir iepazinušās ar Līguma saturu, saprot tā noteikumus un apņemas tos ievērot.
13. Pušu rekvizīti un paraksti

	IZNOMĀTĀJS
	NOMNIEKS

	
	

	SIA “Jelgavas klīnika”

Vienotais reģ. Nr. 41703007095

PVN reģ. Nr. LV41703007095

Juridiskā adrese: Sudrabu Edžus iela 10, Jelgava, LV-3001

Banka: AS “Swedbank”

Bankas kods: HABALV22

Konta Nr.: LV34HABA0551022057205

Tālr. +371 63084501

E-pasts: info@jelgavasklinika.lv

Valdes locekle:
____________________________

Zane Bedre
	SIA “_________________”

Vienotais reģ. Nr. __________________
PVN reģ. Nr. LV_____________________
Juridiskā adrese: ____________________
Banka: ___________________________
Bankas kods: ______________________
Konta Nr.: ________________________
Tālr. +371 _____________________
E-pasts: _______________________
___________________:

______________________________

___________________


3. pielikums 
Telpu plāns
(Pievienojams iznomājamo telpu plāns ar norādītu telpu atrašanās vietu un platību.)

4. pielikums
Telpu nodošanas un pieņemšanas akts
Jelgavā, 
Dokumenta datums ir pēdējā pievienotā elektroniskā paraksta 

un laika zīmoga datums
Sabiedrība ar ierobežotu atbildību JELGAVAS KLĪNIKA, reģistrācijas Nr. 41703007095, juridiskā adrese: Sudrabu Edžus iela 10, Jelgava, LV-3001, kuru saskaņā ar statūtiem pārstāv tās valdes locekle Zane Bedre, turpmāk – Iznomātājs, no vienas puses, un

[Nomnieka nosaukums / vārds, uzvārds], reģistrācijas Nr. / personas kods __________, juridiskā adrese / deklarētā adrese: __________, kuru saskaņā ar ______________ pārstāv tās _____________, turpmāk – Nomnieks, no otras puses,

apliecina, ka saskaņā ar 2026. gada ___. __________ noslēgto Telpu nomas līgumu Nr. _____ Iznomātājs nodod un Nomnieks pieņem lietošanā šādas telpas:

Adrese: Sudrabu Edžus iela 10, Jelgava.

Telpas Nr.: 108;

telpu platība: 15.5  m²;

būves kadastra apzīmējums: 09000010354001;
Telpu tehniskais un vizuālais stāvoklis: __________.

Nodotais aprīkojums un inventārs: __________.

Nodoto atslēgu skaits: __________.

Konstatētie trūkumi vai bojājumi: __________.

